钦定古今图书集成/明伦汇编/氏族典/第443卷 > 《廖用贤尚友录》 > 景清
## 钦定古今图书集成/明伦汇编/氏族典/第443卷 > 《廖用贤尚友录》 > 景清

按《万姓统谱》：“清陕西真宁人。中洪武辛未进士第二，
授修撰，改御史。建文初，历官御史大夫。靖难后自归，
挟利刃入朝。文皇出御殿门，清奋跃而前，上命收之，
清慢骂，上大怒，命抉其齿，且抉且骂，含血近前，喷沁
御衣，碎磔其肉，赤其族。”